Атаһының һарыҡтарын арыҫландан һәм айыуҙан ҡотҡарғанда, Дауыт шул көслө ҡырағай хайуандарҙы еңергә Йәһүә ярҙам иткәнен таныған. Шулай уҡ, әзмәүер Ғәлиәфте еңгәндә лә, ул Алланың ҡулын ап-асыҡ күргән (1 Сам. 17:37). Көнсөл Шаул батшанан ҡотолғанда, Дауыт үҙен Йәһүә һаҡлап ҡалғанын аңлаған (Зәб. 18, башланғыс һүҙ). Ғорур кеше был ҡаҙаныштар өсөн данды үҙенә алыр ине. Ләкин Дауыт баҫалҡы булған, шуға күрә тормошонда Йәһүәнең ярҙамын күрә белгән. Бынан нимәгә өйрәнеп була? Йәһүәнән ярҙам һорауҙан тыш, шулай уҡ уның беҙгә ҡасан һәм нисек ярҙам иткәнен күрә белеү ҙә мөһим. Әгәр беҙ баҫалҡылыҡ менән мөмкинлектәребеҙҙең сикле икәнен таныһаҡ, Йәһүәнең беҙгә хәлебеҙҙән килмәгән эштәрҙе башҡарырға ярҙам иткәнен асыҡ күрербеҙ. Ә Йәһүәнең ярҙамын күргән һайын, уның менән дуҫлығыбыҙ тағы ла нығый барыр. w19.12 20 б., 18, 19 абз.